Gordon Brown tilbakebetaler over 12.000 pund - Aftenposten
Gordon Brown tilbakebetaler over 12.000 pund
Storbritannias statsminister Gordon Brown må betale tilbake 12.415 pund, drøyt 110.000 kroner, som han har mottatt i offentlige godtgjørelser.
FOTO: AFP/SCANPIX Statsminister Gordon Brown har latt skattebetalerne tatt regningen for hans private rengjøring, hagearbeid og klesvask.
Publisert: 12.okt.2009 19:15
Kravet gjelder penger han har fått som refusjon for utgifter til rengjøring, hagearbeid og klesvask siden 2004. En gransking har kommet til at Brown fikk utbetalt mer enn det årlige beløpet han hadde krav på.
Brown kommer til å betale tilbake pengene, lover statsministerens kontor.
Det har vært krisetilstander i britisk politikk siden avisen The Daily Telegraph 8.mai avslørte politikernes flittige og kreative bruk av parlamentets refusjonsordninger. Skandalen strakte seg helt opp til statsminister Gordon Brown.